Jeejniya Waa jamhuuriyada katirsan jamhuuriyadaha Ruushka ee fadaraalka ah caasimdeeduna waa magaalda Garoosni jeejniya waxa ay soo martay dagaal ba'an oo ay lagashay dawlada dhexe ee ruushka kaas oo ay madaxbanaanidooda ku rabeen Waddanka Jejniya waxa uu ku yaalaa dhulwaynaha la siku yidhaahdo qafqaas Caucas, dhulkaas oo ah dhul ballaadhan oo buuralay u badan, waa dhul qarfo ah oo wadiiqooyinkiisu aad u yar yihiin, taasoo keenta inaan si fudud lagu dhex mari karin, buurahaasina waxay dhereran yahay dhul dhererkiisu yahay ilaa 1200 km oo gaadhsiisan ilaa badda madaw,dhulkaas buurihiisa ayaa ah buuraha ugu dhaadheer Yurub waxaana dhererkoodu gaadhaa ilaa 5630 m, waana halka ay iskugu yimaadaan Yurub iyo Aasiya. Degaanadaasi Qawqaaska waxaa qabsaday Aashuuriyiintii, Shiinihii hore,Kaldaaniyuun iyo Faraacinadii hore, waxaanu dhulwaynahaasi ku hoos jiray ilaa qarnigii 3aad ee dhalashaddii Ciise kaddib boqortooyadii Roomaaniyiinta, buurahaas oo loo yaqaanno buuralayda Qawqaaska waxay dhacaan labada badood ee Qaswiin iyo badda madaw dhexdooda. Dhulkaas Qawqaaska la yidhaahdo waxaa dhinacyada waqooyi iyo koonfur kaga xeeran wabiyo, waxaanu dhulkaasi ka kooban yahay dhawr Jamhuuriyadood oo kala ahaa:- Jeejniya,Ingosheetiya, Dagistan, Balqariya, Oseetada waqooyi iyo Adeqiya.